Galina Ulanova

Galina Sergeevna ULANOVA (; naskiĝis la 26-an de decembro 1909 (julia) / 8-an  de januaro 1910 (gregoria) en Sankt-Peterburgo - mortis la 21-an de marto 1998) estis rusa baledincistino. Ŝi estas ofte citita kiel unu el la plej grandaj balerinoj de la 20-a jarcento.

Galina Ulanova estas Popola Artisto de USSR (1951), Heroino de Socialisma Laboro (1974, 1980), laŭreato de la Lenin-Premio (1957) kaj kvar Stalin-Premioj de la unua grado (1941, 1946, 1947, 1950).

 Vivo 
maldekstre|eta|Ulanova kun Jurij Ĵdanov en Romeo kaj Julieta
dekstra|eta|333x333ra|La tombo de Galina Ulanova ĉe la Novodeviĉe-tombejo en Moskvo .
Galina Ulanova estis filino de solisto kaj dancistino kaj baletmajstro ĉe la Mariinskij-Teatro. Ŝi komencis sian trejnadon en la aĝo de naŭ jaroj ĉe la filiigita baletlernejo de la teatro. Ŝi estis instruita de Agripina Vaganova kaj post diplomiĝo en majo 1928, ŝi dancis por la baletkompanio de la Ŝtata Akademia Opero- kaj Baleta Teatro, poste konata kiel la Kirov-Baleto. Ŝi baldaŭ komencis siajn soloajn rolojn. La publiko amis ŝin precipe pro ŝia esprimivo, kiu permesis al ŝi vivigi siajn rolulojn. Ekzemple, en 1932 ŝi ludis Johanan en la drambaleto  La Flamoj de Parizo de Vasilij Vainone, en kiu la popolo de Parizo en 1792 realigis la revolucion per koreografio sur la scenejo. En 1940, ŝi dancis Julietan en la rusa premiero de Romeo kaj Julieta de Prokofjev.

Post pluraj gastaj aperoj, ŝi aliĝis al la Bolŝoj-Baleto en Moskvo en 1944. Ŝi restis ligita al la Bolŝoj-Baleto kiel baletinstruistino eĉ post sia emeritiĝo kiel dancistino en 1963.

En 1960, ŝi fariĝis baletinstruistino ĉe la Bolŝoj-Teatro, kie ŝi estis solistino. Inter ŝiaj lernantoj estis Jekaterina Maksimova kaj Vladimir Vasiliev.

Ŝin sukcedis ĉe la Bolŝoj Maja Plisetskaya.

Rekonante ŝiajn atingojn, ŝi ricevis la titolon Prima Ballerina Assoluta. En 1960, ŝi estis elektita al la Usona Akademio de Artoj kaj Sciencoj. En 1994, la asteroido 5421 Ulanova estis nomita laŭ ŝi.

Galina Ulanova estis edziniĝinta dufoje sed ne havis infanojn.

La urbo Moskvo starigis tombon por la mondfama dancistino en la Novodeviĉe-Tombejo, sur kiu ŝi estas prezentita en la rolo de Odette el la baleto Cignolago.

 Referencoj 

 Eksteraj ligiloj 
 Nekrologo de la New York Times
 Dimanĉo New York Times de Anna Kisselgoff, 29-a de marto 1998
 La Balerina Galerio
 La Galerio de Majstroj de Muzika Teatro

Kategorio:Sovetiaj baletistoj
Kategorio:Rusiaj baletinstruistoj
Kategorio:Membroj de la Usona Akademio de Artoj kaj Sciencoj
Kategorio:Herooj de Socialisma Laboro
Kategorio:Ordeno de Artoj kaj Literaturo (Francio)